Име на интервенцията:

|  |
| --- |
| **/Първична преработка и маркетинг на дървесина/** |

|  |  |
| --- | --- |
| **Фонд** | ЕЗФРСР |
| **Тип на интервенцията** | Инвестиция |
| **Териториален обхват** | Селските райони на Р. България |
| **Свързани специфични цели и където е релевантно, секторни приоритети** | Цел 8: Насърчаване на заетостта, растежа, социалното приобщаване и местното развитие в селските райони, включително биоикономиката и устойчивото горско стопанство. |
| **Индикатори за резултат (*най-малко един*)** | R.17a: Инвестиционна подкрепа за горския сектор |
| **Допустими бенефициенти** | * Микро, малки и средни предприятия; * Сдружения на частни собственици на горски територии или общини |

1. **Описание на дизайна на интервенцията;**

|  |
| --- |
| Интервенцията „Преработка и маркетинг на дървесина“ се прилага в съответствие с чл. 68 от Регламента за СП.  Добиването и преработката на биомаса от горското стопанство дават възможност за диверсификация на приходите, работни места и бизнес възможности, както и за предоставяне на нови услуги в селските райони. Повечето технологии за преработка на растителните и животински остатъци и отпадъци, обаче, са свързани с необходимостта от осигуряване на ново специализирано оборудване, изискващо инвестиции, за които трябва да бъде осигурено финансово стимулиране. Също така, в последните няколко години се забелязва затруднена реализация на някои дървесни сортименти.  Подкрепената интервенция ще доведе до диверсификация на икономическите дейности в селските райони, създаване на нови работни места и по-пълно оползотворяване на добитата дървесина.  Интервенцията ще включва:  1. Изграждане, придобиване или подобрение на сгради и други недвижими активи необходими за първичната преработка на дървесина, както и закупуването на земя, на стойност до 10 % от допустимите разходи, когато е пряко свързана с изпълнението на проектното предложение;  2. Закупуването или вземането на лизинг на нови машини и оборудване за първична преработка на дървесината, както и други работни операции, предхождащи индустриалната преработка, както следва:   * бичене на обла дървесина; * сушене и импрегниране на дървен материал; * фасониране на дървен материал; * производство на дървесен талаш, дървесно брашно, технологични трески, дървесни пелети и брикети от необработени дървени материали, вършина и други дървесни отпадъци; * производство на колове или колчета: белене, цепене, заостряне, пакетиране; * производство на дърва за горене: рязане, цепене, пакетиране. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Неприложимо. Горските дейности са включени в GAEC, но за тях не са определени изисквания. |

1. **Условия за допустимост:**

|  |
| --- |
| • Кандидатите за подпомагане следва да са микро, малки и средни предприятия;  • Кандидатите за подпомагане следва да преработват не повече от 10 000 куб. м обла дървесина годишно.  **•** Кандидатите за подпомагане за инвестиции в преработка на дървесина представят бизнес план за доказване на икономическа жизнеспособност.  **•** Разходите за поддръжка и текущи разходи не са допустими за подпомагане по тази интервенция. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| *Неприложимо. В приложение 2 към Споразумението на СТО за селското стопанство не се третират такъв вид интервенции.* |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| Подпомагането за преработка и маркетинг на дървесина ще бъде до 40% от общите допустими разходи.  Максимумът на общите допустими разходи по тази интервенция за целия период на прилагане на СП (2021-2027) е левовата равностойност на 400 000 евро на кандидат за подпомагане.  Общите допустими разходи включват всички разходи, за които се кандидатства, заедно с тези, за които не се кандидатства, но са част от цялостния обект на инвестицията и без него той не може да бъде завършен и/или да функционира самостоятелно.  Минимумът на общите допустими разходи е левовата равностойност на 10 000 евро на проект.  Финансовата помощ за един ползвател, предоставена по реда на тази интервенция, не може да надхвърля левовата равностойност на 200 000 евро за период от три последователни данъчни години - годината на сключване на договора и две предходни години.  В случай че предприятия партньори или свързани предприятия по смисъла на Закона за малките и средните предприятия са одобрени и/или подпомагани по реда на тази наредба, тяхната финансова помощ като общ размер не трябва да надхвърля 200 000 евро за период от три последователни данъчни години - годината на сключване на договора и две предходни години. |