Име на интервенцията:

|  |
| --- |
| **/Подпомагане провеждането на отгледни сечи в недържавните гори/** |

|  |  |
| --- | --- |
| **Фонд** | ЕЗФРСР |
| **Тип на интервенцията** | Инвестиция |
| **Териториален обхват** | Всички недържавни горски територии в Р.България. |
| **Свързани специфични цели и където е релевантно, секторни приоритети** | Цел 4: Допринася за смекчаване и адаптиране към изменението на климата, както и за устойчива енергия;  Цел 8: Насърчаване на заетостта, растежа, социалното приобщаване и местното развитие в селските райони, включително биоикономиката и устойчивото горско стопанство. |
| **Индикатори за резултат (*най-малко един*)** | R.17a: Инвестиционна подкрепа за горския сектор |
| **Допустими бенефициенти** | * Физически лица, еднолични търговци, юридически лица и местни поделения на вероизповеданията, собственици на горски територии; * Общини, собственици на горски територии; * Сдружения на частни собственици на горски територии или общини |

1. **Описание на дизайна на интервенцията;**

|  |
| --- |
| Интервенцията „Подпомагане провеждането на отгледни сечи в недържавните гори“ се прилага в съответствие с чл. 68 от Регламента за СП.  Горите, стопанисвани от частни субекти, както и частните инвестиции в сектора на горското стопанство играят все по-важна роля в икономическата дейност в селските райони. Поради това, подкрепата на ЕС е от значение за развитието на горите, опазването на горите, иновациите, подобряване на производството, технологиите, преработката и маркетинга. Едновременно с това тези гори са съобразени с ролята си на многофункционални гори, допринасящи за ключовите екологични и климатични цели на Европейския съюз.  За да се гарантира предоставянето на тези ползи по балансиран начин от съществено значение е да се гарантира многофункционалност и устойчиво управление на горите, които са сред основните принципи на горскостопанската стратегия на ЕС. Укрепването на устойчивото управление на горите е необходимо за подобряване на конкурентоспособността и създаването на работни места, в частност в селските райони, като същевременно се гарантира опазването на горите и предоставяне на екосистемни услуги.  Устойчивото управление е немислимо без извеждането на сечи. Сечите са лесовъдски дейности, които се провеждат с цел подобряване състоянието на горите, възобновяване, запазване на генетичните ресурси, добив на дървесина, както и запазване и увеличаване на основните функции на горите. Отгледните сечи, които подкрепяме по тази интервенция се провеждат за постигане на няколко основни цели: регулиране на състава и произхода на насажденията в зависимост от функциите им и поставените цели; подобряване на защитните и специалните функции на горите; подобряване на здравословното състояние и устойчивостта на горите; поддържане и опазване на биологичното разнообразие в горите; намаляване на риска за възникване на пожари в горите.  В същото време, извеждането на каквито и да е било сечи е невъзможно без специализирана техника за работа в торите.  Настоящата интервенция цели да се подсигурят средства за подпомагане извеждането на планираните отгледни сечи в недържавните гори, които по този начин могат да запазят освен своята многофункционалност и конкурентоспособността на собствениците си, за да продължат с устойчивото им управление. Предвиждаме и подпомагане закупуването на горска техника за провеждане на планираните сечи във горите. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Неприложимо. Горските дейности са включени в GAEC, но за тях не са определени изисквания. |

1. **Условия за допустимост:**

|  |
| --- |
| • Всички кандидати за подпомагане за извеждане на отгледни сечи трябва да докажат минимален размер собственост на горските територии, върху които сечите ще се извършват, както следва:   * за физически лица и еднолични търговци – 5.0 ха; * за юридически лица и местни поделения на вероизповеданията – 10.0 ха; * за общини – 15.0 ха.   • Юридическите лица са допустими за подпомагане, само ако са регистрирани съгласно българското законодателство и максималното участие на държавата в тях не превишава 25%;  • Закупуването на оборудване за сеч е допустимо за подпомагане само ако предвиденото устойчиво ползване на дървесина в горите, които стопанисва бенефициента позволява подходящото му ефикасно използване;  • Кандидатите за подпомагане за инвестиции в закупуване на специализирана горска техника и оборудване за сеч, извоз, товарене и транспорт на дървесина представят бизнес план за доказване на икономическа жизнеспособност.  • Разходите за поддръжка и текущи разходи не са допустими за подпомагане по тази интервенция. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| *Неприложимо. В приложение 2 към Споразумението на СТО за селското стопанство не се третират такъв вид интервенции.* |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| Подпомагането за подобряване икономическата стойност на недържавните гори ще бъде до 40% от допустимите разходи.  Максимумът на общите допустими разходи по тази интервенция за целия период на прилагане на СП (2021-2027) е левовата равностойност на 300 000 евро на кандидат за подпомагане.  Минимумът на общите допустими разходи е левовата равностойност на 1 500 евро на проект. |