Име на интервенцията:

|  |
| --- |
| **/Застраховане на реколтата/**  Производствения процес в селското стопанство, вкл. в лозарството, е с висока степен на уязвимост в сравнение с останалите сектори на икономиката, което се дължи на причини от различен характер – природни бедствия, неблагоприятни климатични условия, болести, неприятели, и т.н. Те водят до неочаквани промени в производството и имат негативно влияния върху количеството на произвежданата продукция, върху нейното качество, а в крайна сметка и върху получаваните от стопаните доходи. Застраховането е основен инструмент за управление на риска в земеделието. В България обаче застрахователната активност е на много ниски нива, като земеделските производители в малка степен сключват застрахователни полици ежегодно.  С оглед повишаване на застрахователната активност, по-добро управление на рисковете и защита на доходите на земеделските производители, стопанисващи винени лозя, в Националната програма за подпомагане на лозаро-винарския сектор за периода 2019-2023 година, се въвежда мярка „Застраховане на реколтата“. Основната цел на мярката е запазването на доходите на производителите на грозде при загуби в продукцията, свързани с природни бедствия, неблагоприятни климатични условия, болести или нашествия от вредители.  През 2020 година са подпомогнати 31 гроздопрозводители, сключили застрахователна полица за стопанисваните от тях площи с винено грозде. Общият размер на застрахованата площ, за която е получено подпомагане по мярката е 1600 ха |

|  |  |
| --- | --- |
| **Фонд** | ЕФГЗ |
| **Тип на интервенцията** | секторна |
| **Териториален обхват** | България/национална |
| **Свързани специфични цели и където е релевантно, секторни приоритети** | **Специфична цел 2:** Засилване на пазарната ориентация и повишаване на конкурентоспособността, включително поставяне на по-голям акцент върху научните изследвания, технологиите и цифровизацията; **Потребност 8:** Повишаване на конкурентоспособността на производителите и преработвателите в лозаро-винарския сектор, модернизация на стопанствата и предприятията за производство на вино. Стимулиране на експортната ориентация и подобряване на структурата в сектора. Секторен приоритет: повишаване на застрахователната активност; запазването на доходите на производителите на грозде при загуби в продукцията, свързани с природни бедствия, неблагоприятни климатични условия, болести или нашествия от вредители. |
| **Индикатори за резултат (*най-малко един*)** | R.5 Risk Management |
| **Допустими бенефициенти** | Производители – физически или юридически лица, или групи физически или юридически лица, независимо от правния статут, предоставен на групата и на нейните членове от националното законодателство, които стопанисват площ, засадена с винени сортове лози; вписани в Лозарския регистър. |

1. **Описание на дизайна на интервенцията;**

|  |
| --- |
| Допустими за подпомагане са разходите извършени от кандидата за застрахователните премии, ненадвишаващи максималния размер на подпомагане, определен въз основа на обичайните пазарни цени и стандартните предположения за загуба на доход за насажденията с винено грозде. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| **N/A** |

1. **Условия за допустимост:**

|  |
| --- |
| Допустими за подпомагане са гроздопроизводители, вписани в лозарския регистър и сключили застрахователен договор (с избрана от тях компания) за реколтата, която ще бъде събрана в съответната година на подаване на заявлението и не са зявили подпомагане по мярка "Събиране на реколтата на зелено" през същата финансова година. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| *N/A* |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| Подпомагането е в размер на:   * до 80% от разходите за застрахователни премии, заплатени от производителите за застраховане срещу загуби, причинени от неблагоприятни климатични условия, които могат да бъдат приравнени към природни бедствия - неблагоприятни метеорологични условия като слана, бури, градушка, заледяване, силен и проливен дъжд, тежка суша, която унищожава повече от 30% от средната продукция, изчислена на базата на предходния тригодишен период ); * до 50% за загуби, причинени от животни; щети, нанесени от болести по растенията или нашествия от вредители; други неблагоприятни климатични условия, различни от неблагоприятни климатични условия, приравнени към природни бедствия. |