Име на интервенцията:

|  |
| --- |
| **/Предотвратяване и възстановяване на щети по горите от горски пожари, природни бедствия и катастрофични събития/** |

|  |  |
| --- | --- |
| **Фонд** | ЕЗФРСР |
| **Тип на интервенцията** | Инвестиция |
| **Териториален обхват** | Горските територии на Р. България |
| **Свързани специфични цели и където е релевантно, секторни приоритети** | Цел 4: Допринася за смекчаване и адаптиране към изменението на климата, както и за устойчива енергия; |
| **Индикатори за резултат (*най-малко един*)** | R.17a: Инвестиционна подкрепа за горския сектор |
| **Допустими бенефициенти** | • Физически и юридически лица и местни поделения на вероизповеданията, собственици на горски територии;  • Общини, собственици на горски територии;  • Държавни предприятия по чл. 163 от Закона за горите, управляващи държавни горски територии;  • Лесозащитни станции (ЛЗС) |

1. **Описание на дизайна на интервенцията;**

|  |
| --- |
| Интервенцията „Предотвратяване и възстановяване на щети по горите от горски пожари, природни бедствия и катастрофични събития“ се прилага в съответствие с чл. 68 от Регламента за СП.  За най-сериозен рисков фактор при опазване на горите продължават да се смятат горските пожари.  Анализът на пожарната ситуация в горите на България за последните 30 години показва рязко нарастване на броя на пожарите и размера на опожарените площи. Общата тенденция за увеличаване на броя, честотата и интензивността на горските пожари е особено силно изразена в периода от 1999 до 2001 г., както и през 2007 година. В тези години по степен на пожарен риск страната ни е на едно ниво с традиционно високо-рисковите страни от Средиземноморието. Най-голям е броят на пожарите през 2000 и 2007 години – съответно – 1 710 и 1 478. Най-много площи – 57 406 ха и 43 000 ха са засегнати от пожари през същите години. Все още се преодоляват последствията и от опустошителният пожар в област Благоевград, който възникна в края на месец август 2017 г.  През 2019 година в базата данни на ИАГ са регистрирани 668 бр. пожари в горските територии, които засегнаха над 5 619,5 ха. От тях 419,1 ха са опожарени от върхови пожари. Само преките щети за горските територии (ГТ) от пожарите през 2019 г. са оценени на над 2 милиона лева.  Независимо от сериозните на пръв поглед цифри, за пожароопасният сезон на 2019 г. можем да отбележим, че при надминат средногодишен брой на пожарите в горите за последните 10 години /около 500 бр./, отчитаме около 50% по – малко опожарени площи в сравнение със средните /10 000 ха/ за същия период. Основен фактор за това бе създадената отлична организация от горски служители и пожарникари за бързо локализиране на огъня, благодарение на което в над 70% от случаите не бе допуснато навлизане на огъня в горските територии. Като следствие през 2019 г. на територията на страната не са обявявани кризисни ситуации във връзка с възникнали горски пожари.  Добрите резултати при опазването на горските територии от пожари през последните години се дължат както на превантивната дейност, така и на вложените финансови ресурси от Държавните предприятия и МВР за специализирана техника, обучение и създаване на доброволни формирования. Вече ярко се открояват с добрите си показатели ДП в Южна и Североизточна България, които вложиха сериозни финансови и организационни ресурси за осигуряване на високопроходима техника, средства за наблюдение и осигуряване на безопасността на екипите си за борба с горските пожари.  Изработена е на методика и е извършено класифициране на горите по степени на риск от горски пожари. Най-рискови са зоните с ниска надморска височина и висок дял земеделски земи в близост до горски територии, което отразява факта, че около 80% от всички пожари са причинени от човешка дейност, предимно опожаряване на земеделски земи за почистване на пасища.  Превенцията от горски пожари ще предотврати излъчването на вредни емисии (въглероден двуокис) в атмосферата.  Навременното възстановяване на пострадалите гори има благоприятно въздействие върху почвите, водите, въздуха и биоразнообразието. Освен икономическия ефект, възстановените гори постигат и много по-значим екологичен ефект, като допринасят за борбата с промените в климата и увеличават поглъщането на въглерода.  Възстановените гори допринасят също за защита на околната среда, предпазване от природни бедствия (особено наводнения) и пожари. Изборът на подходящи за презалесяване дървесни видове спомага за адаптирането към промените в климата.  Предвижда се по тази интервенция да се подпомагат:   1. създаване, подобряване и поддръжка на противопожарна инфраструктура – лесокултурни прегради, противопожарни просеки, минерализовани ивици; 2. изграждане/подобряване на водоизточници за борба с пожарите; 3. изграждане/подобряване на наблюдателни пунктове за борба с пожарите; 4. закупуване на комуникационно оборудване и средства за наблюдение на горски пожари, вредители и болести; 5. изграждане и подобряване на горски пътища; 6. предотвратяване и ограничаване на разпространението на неприятели и болести; 7. възстановяването на пострадали от горски пожари, природни бедствия и катастрофични събития гори. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Неприложимо. Горските дейности са включени в GAEC, но за тях не са определени изисквания. |

1. **Условия за допустимост:**

|  |
| --- |
| **•** Всички кандидати трябва да докажат собственост на горите, с които кандидатстват за подпомагане, или правото си да ги стопанисват, с изключение на ЛЗС;  **•** Всички кандидати за предотвратяване на щети по горите трябва да докажат собственост върху минимум 500 ха горски територии, с които кандидатстват за подпомагане, или правото си да ги стопанисват;  • Превантивните дейности срещу пожари са допустими за подпомагане само в горските територии, класифицирани като такива със среден или висок риск от възникване на пожар.  • Всички превантивни дейности срещу горски пожари трябва да са част от утвърден горскостопански план или програма.  • В случаите на превантивни дейности срещу болести и вредители, дейностите за ограничаване на възможното бедствие трябва да бъдат одобрени с решение на Националната комисия по лесозащита.  • Допустими за подпомагане за превантивни дейности срещу болести и вредители  • Съоръженията и инвентара за превенция да са заложени въз основа на нормите за проектиране на противопожарни мероприятия Наредба № 18 от 7 октомври 2015 г. за инвентаризация и планиране в горските територии (ДВ, бр. 82 от 2015 г.);  • За дейността предотвратяване и ограничаване на разпространението на неприятели и болести допустими за подпомагане са само Лесозащитните станции;  • Възстановителните дейности ще бъдат допустими за подпомагане в горските територии на цялата страна;  • За презалесяване ще се използват само местни дървесни видове;  • Размерът на щетата следва да е най-малко 20% от съответния горски потенциал на база увредена площ;  • В случаите на възстановяване на щети от болести и вредители, описанието на настъпилото бедствие следва да бъде придружено от научни доказателства.  • Презалесяванията трябва да се извършват съгласно Закона за горите и свързаните с него подзаконови нормативни актове;  • При презалесяване ще се използват стандартни разходи за залесяване и презалесяване;   * Възстановяване на гора след окончателна сеч е недопустимо за подпомагане.   • Не се предоставя помощ за загуби на доход, дължащи се на пожари, природни бедствия, неблагоприятни климатични събития, които могат да бъдат приравнени на природни бедствия, други неблагоприятни климатични събития, нашествия на вредители по растенията и катастрофични събития. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| *Неприложимо. В приложение 2 към Споразумението на СТО за селското стопанство не се третират такъв вид интервенции.* |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| Подпомагането ще бъде до 100% от допустимите разходи.  Минималният размер на общите допустими разходи, за които се кандидатства по проекта, е левовата равностойност на 3 000 евро.  Максималният размер на общите допустими разходи, за които се кандидатства по проект, е до левовата равностойност на 1 000 000 евро. |