Име на интервенцията:

|  |
| --- |
| **Подготовка и изпълнение на подхода Лидер/Водено от общностите местно развитие** |

|  |  |
| --- | --- |
| **Фонд** | Водещ фонд, предоставящ подкрепа на Воденото от общностите местно развитие (ВОМР)/ЛИДЕР е Европейския земеделски фонд за развитие на селските райони. Многофондовото прилагане на подхода ВОМР получава подкрепа и от Европейския фонд за регионално развитие (ЕФРР), Европейския социален фонд (ЕСФ+) чрез Управляващите органи на съответните програми. |
| **Тип на интервенцията** | Подготовка и изпълнение на подхода ВОМР/ЛИДЕР в съответствие с чл. 25 – 28 на предложение за Регламент на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд+, Кохезионния фонд, Европейския фонд за морско дело и рибарство, както и финансови правила за тях и за фонд „Убежище и миграция“, фонд „Вътрешна сигурност“ и инструмента за управление на границите и визите, както и в съответствие с чл. 64 (ж) и чл. 71, параграф 1 от предложение за Регламент на Европейския парламент и Съвета за установяване на правила за подкрепа на стратегическите планове, които да бъдат изготвени от държавите-членки в рамките на Общата селскостопанска политика (Стратегически планове за ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР) и за отмяна на регламент (ЕС) № 1305/2013 на Европейския парламент и на Съвета и Регламент (ЕС) № 1307/2013 на Европейския парламент и на Съвета.  Подкрепата за ВОМР/ЛИДЕР се извършва чрез подкрепа на интегрирани и многосекторни стратегии за местно развитие, основани на характеристиките на конкретната територия и разработени въз основа на местните потребности и потенциал. |
| **Териториален обхват** | Подходът ВОМР/ЛИДЕР се прилага на териториален принцип на подрегионално ниво – ниво община, част от община или група от съседни общини, с обхват на населението между 10 000 и 150 000 жители. Подходът се прилага на територията на цялата страна (включително селските райони и териториите със специфични характеристики, определени в Националната концепция за пространствено развитие за периода 2013 – 2025 г.) с изключение на градовете с население над 30 000 жители, в техните строителни граници. За населените места, на чиито територии се прилага подходът ВОМР/ЛИДЕР и които са подпомагани от „Програма за развитие на регионите“ 2021 – 2027 г. се прилага демаркация на инвестициите.  За една и съща по обхват територия се одобрява една стратегия за ВОМР/ЛИДЕР, като подпомагането по ЕЗФРСР е задължително.  Всяка МИГ включва в състава си най-малко една община от селските райони. |
| **Свързани специфични цели и където е релевантно, секторни приоритети**  **Чл. 6, параграф 1, буква з)** | Подходът ВОМР/ЛИДЕР води до постигането на специфична цел съгласно чл. 6, параграф 1, буква з): „Насърчаване на заетостта, растежа, социалното приобщаване и местното развитие в селските райони, включително биоикономиката и устойчивото горско стопанство“ на предложение за Регламент на Европейския парламент и Съвета за установяване на правила за подкрепа на Стратегически планове за ОСП.  Прилагането на стратегии за ВОМР дава възможност за финансиране на проекти, които отговарят на местните потребности,създават и запазват заетост за местното население и са в полза на малкия местен бизнес. Чрез тях се създават по-добри икономически, социални и екологични условия за живот в малките население места, подкрепя се многосекторното развитие на местните икономики.  С прилагането на подхода ВОМР/ЛИДЕР се цели и постигане на следните специфични цели за местно развитие:  - Подобряване на условията на живот на териториите на местните общности;  - Създаване на динамична жизнена среда и подобряване качеството на живот чрез развитие на хоризонтални и междусекторни партньорства и взаимодействие за инициативи от общ интерес, както и на практики и модели за добро управление и участие на заинтересованите страни в развитието на територията, като основа за териториално развитие;  - Подкрепа за териториалната идентичност, маркетинг и марки на база на специфичния териториален потенциал и продукти от местен характер;  - Повишаване на конкурентоспособността на местните икономики и възможности за създаване на местен бизнес, включително чрез диверсификация и подкрепа за алтернативни дейности;  - Подкрепа за въвеждането на иновации;  - Засилване на капацитета за научни изследвания и иновации и на въвеждането на модерни технологии чрез подкрепа за иновации в предприятията и насърчаване на прехода към кръгова икономика чрез подкрепа за инвестиции в предприятията с цел подобряване на ресурсната ефективност;  - Насърчаване на устойчивата и качествена заетост и социално включване на уязвими и маргинализирани групи;  - Съхраняване и опазване на околната среда и насърчаване на ресурсната ефективност, вкл. дейности за превенция и управление на риска и за използване потенциала на културното наследство;  - Приобщаващо образование и образователна интеграция. |
| **Индикатори за резултат (*най-малко един*)** | Брой финансирани проекти за изграждане на капацитет и подготвителни дейности в подкрепа на разработването и бъдещото изпълнение на стратегиите – 90  Брой стратегии за ВОМР, финансирани по подхода ВОМР/ЛИДЕР – 80  Население, обхванато от стратегии за ВОМР – 1 800 000 души |
| **Допустими бенефициенти** | Местни общности и местни инициативни групи съгласно чл. 25, параграф 2, буква б) от предложение на ЕП и Съвета за Регламент за общоприложимите разпоредби за дейности по изграждане на капацитет и подготвителни действия в подкрепа на разработването и бъдещото изпълнение на стратегиите (чл. 28, параграф 1, буква а) от предложение на ЕП и Съвета за Регламент за общоприложимите разпоредби).  Местни инициативни групи съгласно чл. 25, параграф 2, буква б) от предложение на ЕП и Съвета за Регламент за общоприложимите разпоредби с одобрени за финансиране от УО на СПРСР стратегии за ВОМР, за дейности по управление, мониторинг и оценка на стратегията и нейното популяризиране (чл. 28, параграф 1, буква в) от предложение на ЕП и Съвета за Регламент за общоприложимите разпоредби).  Местни заинтересовани лица с проекти към стратегиите за Водено от общностите местно развитие, в т. ч. местни инициативни групи съгласно чл. 25, параграф 2, буква б) от предложение на ЕП и Съвета за Регламент за общоприложимите разпоредби, за дейности по изпълнението на операции, включително дейности за сътрудничество и тяхната подготовка, избрани в рамките на стратегията за местно развитие (чл. 28, параграф 1, буква б) от предложение на ЕП и Съвета за Регламент за общоприложимите разпоредби). |

1. **Описание на дизайна на интервенцията;**

|  |
| --- |
| **Подкрепата за Воденото от общностите местно развитие обхваща:**  **1. Изграждане на капацитет и подготвителни дейности в подкрепа на разработването и бъдещото изпълнение на стратегиите.**  Помощта за изграждане на капацитет и за подготвителни дейности в подкрепа на разработването и бъдещото изпълнение на стратегиите за ВОМР/ЛИДЕР ще се финансира по линия на ЕЗФРСР, независимо дали същите предвиждат прилагането на стратегия за местно развитие, само по този фонд или по повече от един от фондовете, включени в многофондовото финансиране на подхода ВОМР.  На местните общности, които не са прилагали преди подхода ВОМР/ЛИДЕР ще бъде предоставена допълнителна подкрепа за повишаване на информираността относно възможностите за неговото прилагане, създаване на партньорства и учредяване на местни инициативни групи.  Дейностите подготовка и изграждане на капацитет ще могат да бъдат изпълнявани за период до 6 месеца за местни инициативни групи, прилагали подхода и до 9 месеца за местни инициативни групи или местни общности, не прилагали подхода ВОМР/ЛИДЕР. Получаването на подкрепа за изграждане на капацитет и за подготвителни дейности в подкрепа на разработването и бъдещото изпълнение на стратегиите за ВОМР/ЛИДЕР не е обвързано с одобрението на стратегии за ВОМР.  Дейностите за подготовка на стратегии и изграждане на капацитет включват:   * Провеждане на информационни кампании; * Провеждане на обучения на местни заинтересовани страни и срещи на местната общност; * Изготвяне на проучвания и анализи на съответната територия; * Изготвяне на стратегия за Водено от общностите местно развитие, включително консултации със заинтересованите страни за целите на подготовката на стратегията; * Извършване на координация на процеса, извършван от организацията, която кандидатства за подготвителни дейности.   **2. Изпълнението на операции, включително дейности за сътрудничество и тяхната подготовка, избрани в рамките на стратегията за местно развитие.**  За програмен период 2021 – 2027 г. ЕЗФРСР е водещ фонд по прилагането на подхода ВОМР/ЛИДЕР. За успешното прилагане на подхода в Министерство на земеделието, храните и горите се създава дирекция ВОМР към Управляващия орган на Стратегическия план за развитие на земеделието и селските райони. Прилагането на подхода ВОМР/ЛИДЕР ще се извършва по правилата на ЕЗФРСР, като управляващите органи на програмите, включени във финансирането на подхода разчитат на решенията на УО на СПРЗСР. В същото време УО на СПРЗСР отговаря да бъдат съблюдавани специфичните правила за всяка програма, участваща във финансирането на съответната стратегия.  Подборът на стратегии за ВОМР, ще се извършва от дирекция ВОМР на УО на СПРЗСР по едни и същи критерии, като в състава на комисията за избор участват представители на всички УО на програми, включени във финансирането на подхода.  По стратегиите за ВОМР са допустими за подкрепа от ЕЗФРСР дейности и разходи, свързани с инвестиции и сътрудничество (съгласно чл. 64 т. г и ж от предложение за Регламент на Европейския парламент и Съвета за установяване на правила за подкрепа на СП, които да бъдат изготвени от държавите-членки в рамките на ОСП). Дейностите, допустими за подкрепа по ЕФРР и ЕСФ+ са записани в съответните програми.  Подборът на операциите по стратегията, включително дейностите за сътрудничество и тяхната подготовка, се извършва от МИГ в съответствие със заложените в съответните стратегии за ВОМР критерии за подбор. Етапите по следваща проверка до верифицирането на разходите по одобрените операции, независимо от кой фонд са финансирани по стратегията за ВОМР, се извършват по правилата на ЕЗФРСР и отговорен за управлението и контрола им е дирекция ВОМР на УО на СПРЗСР.  Дирекция ВОМР на УО на СПЗPСР предоставя необходимата информация на УО на програмите, финансиращи съответната операция по стратегията за ВОМР, за извършване на мониторинг и плащане по правилата на съответната програма. Мониторинг на изпълнение на проектите по съответната стратегия се извършва от УО на СПРЗСР, УО на съответната програма и МИГ.  Следните задачи се изпълняват единствено и само от местните инициативни групи:  - изграждане на капацитета на местните участници за разработване и изпълнение на операции;  - определяне на недискриминационни и прозрачни процедура и критерии за подбор, които не допускат конфликт на интереси и гарантират, че нито една от групите, представляващи конкретните заинтересовани страни, не контролира решенията за подбор;  - изготвяне и публикуване на покани за предложения;  - подбор на операции, определяне на размера на подпомагането и представяне на предложенията на отговорния орган за последна проверка на допустимостта преди одобряването им;  - следене на напредъка в постигането на целите на стратегията;  - оценка на изпълнението на стратегията.  Структурата на прилагане на подхода ВОМР и координацията между програмите, прилагащи подхода ВОМР, съгласно ЗУСЕСИФ се определя с нормативен акт на Министерски съвет, който ще регулира обществените отношения за програмен период 2021 – 2027 г.  Дейностите за сътрудничество и тяхната подготовка са в рамките на стратегиите за Водено от общностите местно развитие. Чрез тях се насърчава развитието на териториите на МИГ, чрез взаимодействие и реализиране на съвместни проекти. Те включват:  - Разработване на съвместен продукт/услуга/дейност, вкл. разходи за материални и нематериални инвестиции;  - Извършване на изследвания, проучвания и анализи, директно свързани със съвместния продукт/услуга/дейност;  - Реализиране на промоционални и маркетингови кампании;  - Организиране на заседания, обучения, семинари, съвместни събития, срещи с потенциални партньори или партньори по проекта и т. н.;  - Извършване на информационни кампании, включващи организиране на срещи, конференции, публикуване и излъчване в медиите;  - Дейностите по координация на изпълнението на проекта (извършване на разходи за наемане на допълнителен персонал, пътни разходи, разходи за нощувки и храна, хонорари за експерти, разходи за превод, разходи за комуникация и др.).  Партньори по тези проекти могат да бъдат други МИГ и местни инициативни рибарски групи от България и ЕС, както и подобен тип структури, изпълняващи стратегия за местно развитие от България, ЕС или трети страни.    **3. Управление, мониторинг и оценка на стратегията и нейното популяризиране.**  Дирекция ВОМР на УО на СПРЗСР отговаря за прилагането на дейностите по управление, мониторинг и оценка на стратегиите за ВОМР и тяхното популяризиране, като те изцяло ще бъдат финансирани от ЕЗФРСР.  Допустими за подкрепа са дейности за управление, мониторинг и оценка на стратегиите съгласно чл. 27, параграф 3 букви д) и е) от предложение на ЕП и Съвета за Регламент за общоприложимите разпоредби, както и дейности, свързани с популяризирането на стратегиите за Водено от общностите местно развитие. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Подходът ВОМР ще се прилага „отдолу – нагоре“ посредством местни инициативни групи, така че местните общности формулират, избират и одобряват приоритети и стратегия за интегрирано развитие на териториите и общностите, както и финансирането от един или от повече ЕСИФ, като тази преценка ще се обуславя от нуждите и потенциала на съответната територия.  Стратегиите за ВОМР се одобряват в срок до 12 месеца от датата на одобряване на последната програма, участваща във финансирането на подхода ВОМР. Подборът на стратегии за ВОМР, подадени от МИГ, ще се извършва от дирекция ВОМР на УО на СПРЗСР по едни и същи критерии, като в състава на комисията за избор участват представители на всички УО на програми, включени във финансирането на подхода. Подборът на стратегии ще се осъществява едновременно за всички участващи фондове чрез съответните програми. Условията за допустимост на участващите във финансирането фондове чрез съответните програми ще бъдат съблюдавани, за да се гарантира, че съответните избрани стратегии попадат в обхвата на финансиращите програми и адресират техните цели. |

1. **Условия за допустимост:**

|  |
| --- |
| **1. Изграждане на капацитет и подготвителни дейности в подкрепа на разработването и бъдещото изпълнение на стратегиите.**  Условия за допустимост:  - Целевата територия е кохерентна, обхваща население между 10 000 и 150 000 жители и е съгласно териториалния обхват на подхода ВОМР, като липсва припокриване на територии;  - Кандидатите са местни инициативни групи, общности, представящи писмено споразумение за партньорство за създаване на местна инициативна група между общините, частния сектор и неправителствените организации на целевата територия или са партньорство между МИГ и нова територия, представящи писмено споразумение за партньорство;  - Наличие на административен капацитет и наличие на помещение за офис за изпълнение на дейностите за изграждане на капацитет и разработването на стратегия за Водено от общностите местно развитие.  **2. Изпълнението на операции, включително дейности за сътрудничество и тяхната подготовка, избрани в рамките на стратегията за местно развитие.**  Допустими за подкрепа са местни инициативни групи, отговарящи на следните условия:  - Целевата територия е кохерентна, обхваща население между 10 000 и 150 000 жители и е съгласно териториалния обхват на подхода ВОМР, като липсва припокриване на територии;  - Съществува партньорство между общините, частния сектор и гражданските организации на целевата територия, като нито една от групите, представляващи конкретните заинтересовани страни, не контролира решенията за подбор;  - Налични са доказателства за проведени действия по формиране на публично-частното партньорство и осигуряващи представеност на различните заинтересовани групи от местната общност, в това число уязвими групи и малцинства, в т. ч. роми (когато е приложимо);  - Съдържанието на СВОМР да е в съответствие с член 26, параграф 1 на от предложение на ЕП и Съвета за Регламент за общоприложимите разпоредби.  Бенефициентите по стратегиите за ВОМР са с постоянен адрес или седалище на територията на МИГ, с изключение на бенефициентите общини от селските райони със седалище в областен град.  Подкрепата от Европейския земеделски фонд за развитие на селските райони се предоставя за територията на селския район на МИГ или за друга територия обхваната от МИГ, когато проектите допринасят за развитието на съответния селски район. Бенефициентите са с постоянен адрес или седалище на територията на МИГ, с изключение на бенефициентите общини от селските райони със седалище в областен град.  Проектите се изпълняват на територията на МИГ.  Местната инициативна група може да бъде бенефициент и да изпълнява операции съгласно стратегията.  Прилагането на операции по стратегиите за ВОМР, включително за сътрудничество, следва да бъдат в съответствие с предложенията на ЕП и Съвета за Регламент за общоприложимите разпоредби и Регламент за установяване на правила за подкрепа на Стратегически планове за ОСП и да водят до постигане на целите на СПРЗСР, както и на съответните финансиращи фондове чрез съответните програми, в случай на многофондови стратегии за ВОМР.  За населените места, на чиито територии се прилага подхода ВОМР/ЛИДЕР и които са подпомагани от „Програма за развитие на регионите“ 2021 – 2027 г., се прилага демаркация на инвестициите.  Местните инициативни групи не са допустими бенефициенти по подхода за Интегрирани териториални инвестиции.  Дейностите за сътрудничество трябва да отговарят на следните условия за допустимост:  - да са свързани и да водят до развитието на територии, покрити от стратегии на МИГ;  - да съответстват на и да допринасят за постигане целите и приоритетите на стратегиите за Водено от общностите местно развитие на съответните групи и СПРЗСР;  - партньорите по дейностите за сътрудничество да участват в тяхната подготовка и изпълнение да притежават съответния административен капацитет.  **3. Управление, мониторинг и оценка на стратегията и нейното популяризиране.**  Допустими за извършване са дейности по управление, мониторинг и оценка на стратегии за одобрени от УО на СПРСР местни инициативни групи, прилагащи стратегии за Водено от общностите местно развитие. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| Интервенцията е включена в приложение II на предложението на ЕП и Съвета за Регламент за установяване на правила за подкрепа на Стратегически планове за ОСП и е в съответствие с параграф 2 на приложение 2 към Споразумението на СТО за селското стопанство. |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |  |
| --- | --- |
| **1. Изграждане на капацитет и подготвителни дейности в подкрепа на разработването и бъдещото изпълнение на стратегиите.**  Нивото на подпомагане за изграждане на капацитет и подготвителни дейности в подкрепа на разработване на стратегия да ВОМР е до 100% от общите допустими разходи.  Размерът на допустимите разходи за местни инициативни групи или общности, прилагали подхода ВОМР/ЛИДЕР е до левовата равностойност на 25 000 евро.  Размерът на допустимите разходи за местни общности, които не са прилагали подхода ВОМР/ЛИДЕР е до левовата равностойност на 30 000 евро.  Ще се прилагат и опростени разходи, които са направени въз основа на метода за коректно, справедливо и доказуемо изчисление.  **2. Изпълнението на операции, включително дейности за сътрудничество и тяхната подготовка, избрани в рамките на стратегията за местно развитие.**  Подкрепата за подхода ВОМР по ЕЗФРСР е в размер на до 10% от бюджета на Стратегическия план за развитие на земеделието и селските райони.  Нивото на подпомагане за операциите по стратегиите за ВОМР е до 100% в зависимост от конкретните дейности и мерките, по които се финансират, както и от приложимия режим на държавна помощ.  Максималният размер на допустимите разходи за един проект към стратегия за ВОМР, който може да бъде предоставен на бенефициент е в размер на левовата равностойност на 200 000 евро.  За местните инициативни групи с население до 15 000 жители (включително) е предвиден максимален бюджет за изпълнение на проекти по стратегия за Водено от общностите местно развитие, финансирана по ЕЗФРСР, в размер на до левовата равностойност на 1 000 000 евро. Общо за стратегия, вкл. средствата за сътрудничество (в размер на до 100 000 евро) и средствата за управление, мониторинг и оценка на стратегията и нейното популяризиране размерът на средствата е до 1 466 667 евро. За местни инициативни групи с население над 15 000 жители е предвиден максимален бюджет за изпълнение на проекти по стратегия за Водено от общностите местно развитие, финансирана по ЕЗФРСР, в размер на до левовата равностойност на 1 500 000 евро. Общо за стратегия, вкл. средствата за сътрудничество (в размер на до 100 000 евро) и средствата за управление, мониторинг и оценка на стратегията и нейното популяризиране размерът на средствата е до 2 133 333 евро.  Приносът на ЕФРР и ЕСФ+ към всяка от стратегиите за Водено от общностите местно развитие е определен в нормативен акт на Министерския съвет, определящ структурата на прилагане на подхода ВОМР и координацията между програмите, прилагащи подхода ВОМР за програмен период 2021 – 2027 г. (нормативен акт).  Максималната стойност на допустимите разходи и интензитета на помощта за проект, финансиран от фонд, различен от ЕЗФРСР е определена в съответната програма/нормативен акт.  Максималната финансова подкрепа на програма, участваща във финансирането на подхода ВОМР е определена в съответната програма/нормативен акт.  Ще се прилагат и опростени разходи, които са направени въз основа на метода за коректно, справедливо и доказуемо изчисление.  За дейности по сътрудничество нивото на подпомагане е до 100 % от разходите в зависимост от приложимия режим на държавна помощ.  Максималният размер на финансовата подкрепа за дейности за сътрудничество и тяхната подготовка към стратегия за ВОМР е левовата равностойност на 100 000 евро.  Ще се прилагат и опростени разходи, които са направени въз основа на метода за коректно, справедливо и доказуемо изчисление.  **3. Управление, мониторинг и оценка на стратегията и нейното популяризиране.**  Нивото на подпомагане е до 100 % от разходите.  Ще се прилагат и опростени разходи, които са направени въз основа на метода за коректно, справедливо и доказуемо изчисление.  Подпомагането за дейностите по управление, мониторинг и оценка на стратегиите за ВОМР и тяхното популяризиране не може да надвишава 25 % от общия размер на публичния принос на ЕЗФРСР по стратегията. |  |