Име на интервенцията:

|  |
| --- |
| **/Залесяване на земеделски и неземеделски земи/** |

|  |  |
| --- | --- |
| **Фонд** | ЕЗФРСР |
| **Тип на интервенцията** | Инвестиция |
| **Териториален обхват** | Цялата територия |
| **Свързани специфични цели и където е релевантно, секторни приоритети** | Цел 4: Допринася за смекчаване и адаптиране към изменението на климата, както и за устойчива енергия; |
| **Индикатори за резултат (*най-малко един*)** | R.17 Залесена земя: Подкрепена площ за залесяване и създаване на гори, включително агролесовъдство; |
| **Допустими бенефициенти** | Физически лица, еднолични търговци, юридически лица, местни поделения на вероизповеданията и общини собственици на земеделски земи, и Държавни предприятия по чл. 163 от Закона за горите управляващи неземеделски земи |

1. **Описание на дизайна на интервенцията;**

|  |
| --- |
| Интервенцията „Залесяване и поддръжка“ се прилага в съответствие с чл. 68 от Регламента за СП.  От всички сектори именно секторът „Горско стопанство“ има най-висок дял в поглъщането на въглеродни емисии. Според оценките на Националния доклад за инвентаризация на емисиите на парникови газове, горите са компенсирали около 12% от всички емисии в периода от 1988 г. до 2011 г.  Залесяването ще стимулира поглъщането и съхраняването на въглерода и опазване на почвите от ерозия. Чрез увеличаването на лесистостта се увеличават териториите, за които е доказано, че най-добре поглъщат и съхраняват въглерода - горите.  Промените на климата могат да предизвикат намаление на производството, ограничаване на водните ресурси, разпространение на болести по животните и растенията, които са нетипични за даден регион и др. Ето защо политиката за опазване на околната среда сама по себе си не е в състояние да даде отговор на адаптирането към промените на климата. Такива мерки могат да бъдат залесяване на земеделски земи и горски територии, които отговорят на определението за неземеделски земи. Залесяването също допринася за защита на териториите от природни бедствия и пожари, както и допринася за адаптирането към промените в климата.  Изборът на дървесни видове за залесяване следва да е в съответствие с целите за климата и околната среда, спазвайки принципите за устойчиво управление на горите, както са развити в Пан-Европейските Насоки за Залесяване и Презалесяване. Това се гарантира посредством технологичния план за залесяване. Той се изготвя от лицензиран лесовъд, съгласно изискванията на Наредба №2 от 7 февруари 2013 година за условията и реда за залесяване на горски територии и земеделски земи, използвани за създаване на специални защитни и стопански гори и на гори в защитени територии, инвентаризация на създадените култури, тяхното отчитане и регистриране (ДВ. бр.16 от 2013г.). Технологичният план съдържа насоката и целта на залесяването; подходящият посадъчен или посевен материал по вид, количество, качество и произход; видът и начинът на почвоподготовка; схемата и гъстотата на културата; начинът и сезонът на залесяване. Той се основава на „Класификационната схема на типовете месторастения в Република България”. Тя е разработена на база горскорастително райониране на страната и отразява различията в релеф, изложение, наклон, надморска височина, почвени, климатични и екологични характеристики на терена. В България са установени и картирани 135 типа месторастения. За залесяване се използват подходящи за съответния тип и условия на месторастене дървесни и храстови видове, като ще се ползват само местни видове.  Интервенцията ще подпомага залесяване на земеделски и неземеделски земи, както и поддръжка на новосъздадените култури. Поддръжката на новосъздадените култури включва отглеждане до петата година след създаването и попълване до третата година след създаването. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Неприложимо. Горските дейности са включени в GAEC, но за тях не са определени изисквания. |

1. **Условия за допустимост:**

|  |
| --- |
| * Всички кандидати трябва да докажат собственост на земята, която ще залесяват или правото си да я управляват; * Земята, която ще се залесява трябва да попада в район с лесистост по-малка от 60% или в район с висок или среден риск от ерозия; * Минималната площ за залесяване трябва да бъде 0.5 ха; * Минималният процент на прихващане на новосъздадената гора да е по-висок от 25%. * Залесяванията трябва да се извършват съгласно Закона за горите и свързаните с него подзаконови нормативни актове; * За залесяване ще се използват само местни дървесни видове според типа на месторастене; * За всички залесявания над 1.0 ха, когато се налага смесване на дървесните или храстови видове в културата, то трябва да е поясно и минимум 10% от площта трябва да е заета от медоносни дървесни видове; * Помощта за залесяване на земя, публична собственост, или за бързорастящи дървета покрива само разходите по залесяването;   **Не се допуска подпомагане:**  • при залесяване на дървесни видове с цел създаване на култури с кратък цикъл на ротация;  • при залесяване с цел производство на коледни елхи;  • при залесяване на бързорастящи дървета за производство на енергия;  • при залесяване на уязвими местообитания като торфища, влажни зони, карстови и силикатни терени, автохтонно не поддържащи горско-дървесна растителност(местообитания с европейска значимост, започващи с кодове 6, 7, и 8);  • при залесяване на лесонепригодни горски територии;  • при залесяване на земеделски земи с висока природна стойност;  • в зоните, включени в мрежата „Натура 2000“, залесяването е допустимо само ако съответства на целите на управлението на тези зони и е съгласувано с органа на държавата членка, който отговаря за прилагането на „Натура 2000“. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| Неприложимо. В приложение 2 към Споразумението на СТО за селското стопанство не се третират такъв вид интервенции. |

1. **Нива на подпомагане /премии/ методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| Подпомагането за залесяване и поддръжка ще бъде до 100% от допустимите разходи.  Минималният размер на общите допустими разходи, за които се кандидатства по проекта, е левовата равностойност на 3 000 евро.  Максималният размер на общите допустими разходи, за които се кандидатства по проект, е до левовата равностойност на 300 000 евро.  С предвиденият максимален размер на общите допустими разходи по един проект ще могат да бъдат създадени от 42 до 57 ха нови иглолистни гори или от 35 до 47 ха широколистни такива. |