Име на интервенцията:

|  |
| --- |
| **/Събиране на реколтата на зелено/**  Управлението и състоянието на лозаро-винарския сектор, както и на почти всички сектори в земеделието, в голяма степен зависи от климатичните и природни условия. Първичните производители на суровина обаче, са зависими и от икономическото състояние на пазара, което определя тяхната възможност за пласиране на произведената продукция. В случай на настъпващи кризисни ситуации, с краткотраен/сезонен или дълготраен ефект върху пазара, е от особено значение наличието на инструменти, чрез които дейността на земеделските стопани да бъде стабилизирана и балансът между търсенето и предлагането в сектора да се възстанови. Тези инструменти осигуряват за най-уязвимата, но в същото време и фундаментална икономическа единица, известно ниво на сигурност в период на пазарни флуктуации.  „Събиране на реколтата на зелено“ е именно такъв инструмент, чрез който в момент на криза в лозаро-винарския сектор, се подпомага стабилизирането на пазара. По този начин конкурентоспособността на гроздопроизводителите няма да бъде повлияна в голяма степен от настъпилия дисбаланс между търсенето и предлагането в сектора.  Най-често в лозаро-винарския сектор се наблюдават трудности при продажбата на винено грозде поради липса на договорено изкупуване на реколтата. Тази ситуация разбира се, не е относима към всички площи с винени сортове лозя и затова прилагането на мярката се очаква да обхване около 2 250 ха от всички площи, засадени с винени лозя в България.  От съществено значение за целесъобразното прилагане на мярката е навременното и реално установяване на пазарния дисбаланс, който със сигурност е предпоставка за кризисна ситуация в лозаро-винарския сектор.  През 2020 година са подпомогнати 18 гроздопроизводители, които са образи неузрялата си реколта от около общо 600 ха. |

|  |  |
| --- | --- |
| **Фонд** | ЕФГЗ |
| **Тип на интервенцията** | секторна |
| **Териториален обхват** | България/национална |
| **Свързани специфични цели и където е релевантно, секторни приоритети** | **Специфична цел 2:** Засилване на пазарната ориентация и повишаване на конкурентоспособността, включително поставяне на по-голям акцент върху научните изследвания, технологиите и цифровизацията; **Потребност 8:** Повишаване на конкурентоспособността на производителите и преработвателите в лозаро-винарския сектор, модернизация на стопанствата и предприятията за производство на вино. Стимулиране на експортната ориентация и подобряване на структурата в сектора. Секторен приоритет: осигуряване на инструмент за защита на пазара в случай на криза и дисбаланс между търсенето и предлагането в лозаро-винарския сектор. |
| **Индикатори за резултат (*най-малко един*)** | R.5 - Risk Management |
| **Допустими бенефициенти** | * производители, които са физически или юридически лица, вписани в лозарския регистър като гроздопроизводители с регистрирани лозарски стопанства. |

1. **Описание на дизайна на интервенцията;**

|  |
| --- |
| Допустими за подпомагане са разходи за ръчно събиране на реколтата на зелено върху площи в добро агротехническо състояние, при условие, че не се нарушава доброто вегетативно състояния на лозето, няма никакви негативни фитосанитарни последици и отрицателни отражения върху околната среда. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| **N/A** |

1. **Условия за допустимост:**

|  |
| --- |
| Допустими за подпомагане са лозови насаждения, които са създадени най-малко 4 винарски години преди кандидатстването и през последната винарска година преди кандидатстването е подадена декларация за реколта от тях.  Финансова помощ се предоставя за не повече от 35 ха от лозовите насаждения на един бенефициент, колкото е и средният размер на лозарските стопанства в страната. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| *N/A* |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| Подпомагането е в размер на до 50 % от сумата на преките разходи за операциите по отстраняване на гроздовете и на загубата на приходи, произтичаща от прилагането на интервенцията. |