Име на интервенцията:

|  |
| --- |
| **/Инвестиции в предприятия/**  Интервенцията цели подобряването на общите резултати на винарските предприятията и адаптирането им към изискванията на пазара, както и повишаване на тяхната конкурентоспособност. С оглед постигането на тази цел се предвижда изпълнението на дейности, насочени към изпълнението на инвестиции за подобряване на материални и нематериални активи – съоръжения за преработка и/или инфраструктура на предприятията в лозаро-винарския сектор, строително-монтажни работи за подобряване на производствения капацитет на предприятието и неговите структури, както и на средствата за предлагане на пазара. Осъществяваните инвестиции ще допринесат и за повишаване на устойчивостта на процесите във винопроизводството, както и повишаване на глобалната енергийна ефективност.  Към началото на 2018 г. в България са регистрирани и функционират 260 винарски предприятия с общ производствен капацитет 5 833 483 хектолитра. В последните години се наблюдават по-силно изразени колебания и вариации в количествата произвеждано вино в България, като се отчита спад в количествата произвеждано вино със защитено наименование на произход, продиктувано в голяма степен и от потребителските предпочитания и платежоспособност. По-силен интерес сред винопроизводителите, представлява производството на регионални вина със защитено географско указание. Въпреки, че ЗГУ е форма на гарантиране на качество, все пак тази група вина са от по-ниския ценови диапазон. Традиционно високо е производството на сортови вина без ЗНП и ЗГУ и други вина без ЗГУ и ЗНП, които представляват и най-голямата група от произвеждани у нас вина. Подобряването на технологичната база и системите за управление, както и възможността за осигуряване на подходящо отлежаване и съхранение на произвежданото вино, ще позволи повишаване на устойчивостта на производството, по-добър контрол над технологичния процес и подобряване на адаптивността към пазарното търсене. Това от своя страна ще доведе до цялостно повишение на конкурентоспособността на производството. В допълнение към това, възможността за технологично обновление ще подобри използването на енергия в предприятията, управлението на отпадъците и други, което ще доведе до икономия на енергия, и ще повиши цялостната енергийна ефективност и устойчивост на процесите. Осигуряването на устойчивост е и сред стратегическите цели на интервенцията. |

|  |  |
| --- | --- |
| **Фонд** | ЕФГЗ |
| **Тип на интервенцията** | секторна |
| **Териториален обхват** | България/национална |
| **Свързани специфични цели и където е релевантно, секторни приоритети** | **Специфична цел 2:** Засилване на пазарната ориентация и повишаване на конкурентоспособността, включително поставяне на по-голям акцент върху научните изследвания, технологиите и цифровизацията; **Потребност 8:** Повишаване на конкурентоспособността на производителите и преработвателите в лозаро-винарския сектор, модернизация на стопанствата и предприятията за производство на вино. Стимулиране на експортната ориентация и подобряване на структурата в сектора. **Секторен приоритет:** Подобряване на общите резултати на винарските предприятията и адаптиране към изискванията на пазара, както и повишаване на тяхната конкурентоспособност. |
| **Индикатори за резултат (*най-малко един*)** | R.9 - Farm modernisation |
| **Допустими бенефициенти** | • Еднолични търговци и юридически лица винопроизводители, вписани в лозарския регистър.  • Организации и асоциации на винопроизводители или междубраншови организации |

1. **Описание на дизайна на интервенцията;**

|  |
| --- |
| Допустими за подпомагане дейности и разходи са:  1. Закупуване или закупуване на лизинг на нови машини и оборудване, включително и на компютърен софтуер по отношение на:  - машини/оборудване за преработката на грозде;  - оборудване за контрол на ферментацията, оборудване за обработка на вино и гроздова мъст;  - оборудване за контрол на температурата;  - оборудване за преместване на виното в избените помещения;  - оборудване за технология, свързана с пенливи вина;  - оборудване за бутилиране, етикетиране, опаковане;  - оборудване за управление на отпадните води;  - оборудване на инфраструктурата на избата:  o тръбни линии, тръбопровод, различни мрежи (кислород, азот, вода, SO2 и др.);  o монтаж и помощни съоръжения;  o автоматични системи;  - оборудване за съхранение, смесване, грижа и стареене на виното:  o бъчви за ферментация, съхранение и стареене на виното, в т.ч. и термо-регулиращи бъчви;  o резервоари от неръждаема стомана за винопроизводство и съхранение на вино – стационарни и подвижни;  o пластмасови резервоари за винопроизводство и съхранение на вино (сертифицирани за хранителни цели);  o възстановяване на стоманобетонни съоръжения за съхранение на лозаро-винарски продукти чрез полагане на вътрешно покритие от типа епоксидна смола или неръждаема стомана;  o оборудване за избено помещение за ферментация, съхранение и стареене на виното – стелажи, контейнери, хумидизатори, микрооксиженация (микрооксиженатори);  o модулна система за позициониране на бъчви;  o автоматизирана стелажна система за съхранение на бутилирани вина.  2. Строително-монтажни работи за изграждане, надстрояване, пристрояване и/или реконструкция на сгради, предназначени за:  - производство на вино (от обработка на гроздето до бутилиране и етикетиране на виното в изба);  - контрол на качеството на виното – анализиращи лаборатории;  - съхранение на виното – складове;  - предлагане на пазара на вино:  o винотеки;  o изложбени зали;  o фиксирани места за продажби (на дребно) в стопанството (на територията на предприятието);  - подобряване на инфраструктурата в предприятието.  3. Общи разходи, свързани с разходите, посочени в т. 1 и 2, като хонорари на инженери и консултанти, предпроектни проучвания, придобиване на патентни права и лицензи и строителен надзор. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| **N/A** |

1. **Условия за допустимост:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Допустими за подпомагане са винарски предприятия от лозаро-винарския сектор, които са вписани в лозарския регистър, както и организации на винопроизводители, асоциации на два или повече производителя или междубраншови организации.  Допустими за подпомагане са:   |  |  | | --- | --- | | а) | ясно определени дейности и свързаните с тях операции, като са описани инвестиционните намерения и свързаните разходи; |  |  |  | | --- | --- | | б) | разходи, които не превишават обичайните пазарни цени; |  |  |  | | --- | --- | | в) | бенефициери с достатъчен технически и финансов ресурс, за да се гарантира, че операцията се изпълнява ефективно и че кандидатстващото предприятие не е в затруднение; |  |  |  | | --- | --- | | г) | дейности, които съответстват с поставените цели за подобряването на цялостните характеристики на съоръженията за преработка или предлагане на пазара и тяхното приспособяване към изискванията на пазара, както и в повишаването на тяхната конкурентоспособност. | |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| Параграф 11 от Приложение 2 към Споразумението за селското стопанство на СТО („зелена кутия“) |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| Подпомагането е в размер на:  - до 50 на сто от стойността на действителните разходи за осъществяване на допустимите инвестиционни дейности за микро-, малки и средни предприятия по смисъла на Препоръка 2003/361/ЕО на Комисията относно дефиницията на микро-, малки и средни предприятия;  - до 25 на сто от действително направените разходи за предприятия с по-малко от 750 служители или с оборот, по-малък от 200 милиона евро;  - до 15 на сто от действително направените допустими разходи за предприятия с над 750 служители или с оборот над 200 милиона евро.  Разходите се възстановяват на база три независими оферти |